EkBass/fiwiki-20250220-pages-articles huggingface dataset:
Kaatuneiden urheilijoiden muistokilpailut (nyrkkeily)

Kaatuneiden urheilijoiden muistokilpailujen nyrkkeily järjestettiin Helsingin olympiastadionin eteläpäässä 21.-22. heinäkuuta 1940. Mukana oli niin SVUL:n alaisen Suomen Nyrkkeilyliiton kuin TUL:n nyrkkeilijät. Otteluja käytiin kaikiaan 65, joista ensimmäisenä päivänä 20 ottelua, toisen päivän aamupäivänä 34 ja illalla 11. == Mitalistit == Laji Kultaa Seura Hopeaa Seura Pronssia Seura Kärpässarja Olli Lehtinen Helsingin Voimailijat Unto Fernelius Viipurin Nyrkkeilijät S.Nykänen Helsingin Voimailijat Kääpiösarja Yrjö Heino Tampereen Voimailuseura Edvard Hildén Tampereen Nyrkkeilyseura T.Rytkönen Viipurin Nyrkkeilijät Höyhensarja Eino Pelkonen Helsingin Voimailijat A.Hänninen Kymin Veikot Lauri Kostamo Kemin Veto Kevytsarja A.Piitulainen Viipurin Nyrkkeilijät Erkki Räsänen Tampereen Kilpa-Veljet Lars Sjöholm Ekenäs IF Välisarja Veikko Backman Hyvinkään Ponteva Reino Hiltunen Kymin Veikot O.Kruuda Tampereen Yritys Keskisarja Viljo Suhonen Kotkan Voimailijat Aatos Lundell Turun Toverit A.Ekholm Ekenäs IF Raskas keskisarja Eino Vaelma Turun Toverit Eric Holmberg Ekenäs IF Åke Lindström Ekenäs IF Raskassarja Oiva Purho Ekenäs IF Paavo Mattsson Keravan Toverit Arvo Salo Porin Tarmo ==Lähteet== * * Luokka:Vuoden 1940 urheilu Luokka:Helsingin urheilutapahtumat Luokka:Nyrkkeilykilpailut
Kegeylin piiri

Kegeylin piiri (karakalpakiksi Kegeyli rayonı, ) on paikallishallintoalue Uzbekistaniin kuuluvan Karakalpakstanin tasavallan keskiosassa. Sen pinta-ala on 920 neliökilometriä ja asukasmäärä 74 800 henkeä (vuonna 2024). Piirin hallinnollinen keskus on Kegeylin taajama. Kegeylin piiri rajoittuu pohjoisessa Shımbayn, idässä Qaraózekin, etelässä Nukusin ja lännessä Bozatawin piireihin. Se sijaitsee Amudarjan oikean rannan tasangolla. Piirin läpi virtaavat Kegeylin ja Quwanıshjarman kanavat. Vuonna 1928 perustettuun piiriin kuuluvat Xalqabadin kaupunki ja Kegeylin taajama, kahdeksan maaseudun itsehallintoaluetta ja 130 maaseutuasutusta. Kaupunkiväestön osuus on 41 prosenttia (vuonna 2024). Asukkaat ovat etupäässä karakalpakkeja. Piirin maatalous tuottaa puuvillaa, vehnää, riisiä, vihanneksia, perunaa, meloneja, hedelmiä, lihaa, maitoa ja vuotia. Lisäksi on puuvilla-, elintarvike- ja rakennustarviketeollisuutta. ==Lähteet== ==Aiheesta muualla== * Piirin sivusto Luokka:Karakalpakstanin piirit
Maastojuoksun Suomen-mestaruuskilpailut 1939

Maastojuoksun Suomen-mestaruuskilpailut 1939 käytiin 21. toukokuuta Lohjalla Lohjanharjun alueella. Kilpailujen järjestäjänä toimi Lohjan Urheilijat. == Tulokset == Laji Kultaa Hopeaa Pronssia Miehet 12 km Kauko Pekuri, Helsingin Poliisi-Voimailijat Matti Laihoranta, Helsingin Kisa-Veikot Matti Järvinen, Hyvinkään Tahko joukkueet Helsingin Kisa-Veikot Matti Laihoranta Veikko Tuominen Emil Kukkonen Hyvinkään Tahko Matti Järvinen Eino Minkkinen Snell Tampereen Urheilijat -38 Kalervo Paukkunen M.Hanhinen Eero Santala == Lähteet == * Luokka:Maastojuoksun Suomen-mestaruuskilpailut Luokka:Vuoden 1939 yleisurheilu Luokka:Lohjan urheilutapahtumat
Nukusin piiri

Nukusin piiri (karakalpakiksi Nókis rayonı, ) on paikallishallintoalue Uzbekistaniin kuuluvan Karakalpakstanin tasavallan eteläosassa. Sen pinta-ala on 940 neliökilometriä ja asukasmäärä 53 900 henkeä (vuonna 2024). Piirin hallinnollinen keskus on Aqmańǵıtin taajama. Nukusin piiri rajoittuu koillisessa Kegeylin ja idässä Qaraózekin piireihin, kaakossa Amudarjan piiriin ja Turkmenistaniin sekä etelässä Taqıyatasin, lounaassa Xojelin, lännessä Qanlıkólin ja luoteessa Bozatawin piireihin. Piirin keskellä sijaitsee Nukusin kaupunkialue. Alue on etupäässä Amudarjan oikean rannan tasankoa. Idässä on hiekkadyynejä ja harjuja. Seudulla on useita kastelu- ja poistovesikanavia sekä tekojärviä. Vuonna 1968 perustettuun piiriin kuuluu yksi taajama, kuusi maaseudun itsehallintoaluetta ja 43 maaseutuasutusta. Kaupunkiväestön osuus on 20 prosenttia (vuonna 2024). Asukkaista noin 60 prosenttia on karakalpakkeja, 30 prosenttia kazakkeja ja alle kymmenen prosenttia uzbekkeja. Piirin maatalous tuottaa vehnää, riisiä, vihanneksia, perunaa, meloneja, hedelmiä, puuvillaa, maitoa, lihaa ja vuotia etupäässä Nukusin kaupungin tarpeisiin. Lisäksi on elintarvike- ja rakennustarviketeollisuutta. ==Lähteet== Luokka:Karakalpakstanin piirit
Ifenprodiili

Ifenprodiili on aivojen verisuonia laajentava aine, jota on markkinoitu joissakin maissa, kuten Japanissa, Hongkongissa ja Ranskassa tuotenimillä Cerocral, Dilvax ja Vadilex. Sitä kehitetään parhaillaan useiden muiden käyttöaiheiden hoitoon. Ifenprodiililla on useita tunnettuja farmakologisia vaikutuksia. Se on NMDA-reseptorin estäjä, erityisesti NMDA-reseptoreille, jotka sisältävät GluN1- ja GluN2B-alayksiköitä, "ifenprodiilin sitoutumisalue". Lisäksi ifenprodiili estää GIRK-kanavia ja vuorovaikuttaa α1-adrenergisten, serotoniinin, ja sigma-reseptorien kanssa. Kemiallisesti ifenprodiili on substituoitu fenetyyliamiini ja β-hydroksiamfetamiinijohdannainen. Sitä käytetään farmaseuttisesti tartraattisuolana. == Tutkimukset == Ifenprodiili on tällä hetkellä vaiheen II tutkimuksissa yskän ja idiopaattisen keuhkofibroosin osalta muiden tutkimuskäyttötarkoitusten ohella. == Katso myös == * Traksoprodiili (toinen samankaltainen NMDA-reseptorin antagonisti) == Lähteet == Luokka:Alfasalpaajat Luokka:NMDA-reseptorin antagonistit Luokka:Sigma-agonistit
Kristofobia

Kristofobia eli kristinuskon vastaisuus tarkoittaa kristinuskoa kohtaan tunnettua pelkoa, vastenmielisyyttä tai heihin kohdistuvia ennakkoluuloja. Kristofobiaa voi esiintyä sekä lievänä että tiukempana muotona. Lievä muoto ilmenee ajatuksena, että kristinusko kieltää kaiken kivan ja hauskan. Tiukempi versio suhtautuu erityisesti kristinuskoon halveksivasti ja vähättelevästi, mutta jättää muut uskonnot vähemmälle huomiolle. Kristofobia voi esiintyä myös pakkomielteisenä suhtautumisena kristinuskoon viittaaviin elementteihin. Kristofobian väkivaltaista muotoa edustaa esimerkiksi kristittyjen murhaaminen muslimimaissa uskonsa vuoksi. Muun muassa Vatikaani on ollut huolissaan kristofobian leviämisestä. Arkkipiispa Dominique Mamberti on vaatinut yhtä päättäväistä toimintaa kristofobiaa vastaan kuin antisemitismiä ja islamofobiaa vastaan. Kuopion piispa Jari Jolkkonen katsoi vuonna 2024, että kristofobiset kristinuskon vastaiset ja kristinuskoon kohdistuvat ennakkoluulot olivat vahvistuneet myös Suomessa. YK on toistuvasti tunnustanut kristofobian uskonnollisen ja etnisen syrjinnän muodoksi. == Katso myös == * Antisemitismi * Islamofobia == Lähteet == Luokka:Ennakkoluulot Luokka:Fobiat Luokka:Kristinusko ja yhteiskunta
Maastojuoksun Suomen-mestaruuskilpailut 1940

Maastojuoksun Suomen-mestaruuskilpailut 1940 käytiin 9. kesäkuuta Turussa. Kilpailujen järjestäjänä toimi Turun Urheiluliitto. == Tulokset == Laji Kultaa Hopeaa Pronssia Miehet 12 km Kauko Pekuri, Helsingin Poliisi-Voimailijat Evert Heinström, KIF Tauno Kurki, Kotkan Poliisiurheilijat joukkueet Helsingin Poliisi-Voimailijat Kauko Pekuri Toivo Sarkama Eero Pekuri Helsingin Kisa-Veikot Veikko Tuominen Matti Laihoranta Reino Tikkanen Tampereen Pyrintö Veikko Strömbäck Eero Santala T.Soini == Lähteet == * Luokka:Maastojuoksun Suomen-mestaruuskilpailut Luokka:Vuoden 1940 yleisurheilu Luokka:Turun urheilutapahtumat
Bouveault–Blanc-pelkistys

Bouveault–Blanc-pelkistys on kemiallinen reaktio, jossa alkalimetalli pelkistää esterin kahdeksi alkoholiksi. Reaktion raportoivat ensimmäisenä Louis Bouveault ja Gustave Louis Blanc vuonna 1903. == Reagenssit ja mekanismi == Bouveault–Blanc-pelkistyksessä käytetään pelkistimenä yleisimmin natriumia, mutta myös litiumia voidaan käyttää. Yleisin liuotin reaktiossa on etanoli tai jokin muu alkoholi. Aproottisiakin liuottimia, kuten tolueenia, voidaan käyttää, mutta tällöin reaktiossa on oltava mukana jokin alkoholi, esimerkiksi etanoli tai isopropanoli. Bouveault–Blanc-pelkistyksen reaktiomekanismin ensimmäisessä vaiheessa alkalimetalli luovuttaa elektronin esterille, jolloin muodostuu radikaalianioni. Anioni vastaanottaa protonin alkoholilta ja muodostuva neutraali radikaali ottaa vastaan elektronin alkalimetallilta. Muodostuva karbanioni vastaanottaa toisen protonin alkoholilta ja alkoksidiryhmän eliminaatio johtaa aldehydiin. Aldehydi ottaa vastaan elektronin alkalimetallilta ja muodostuneesta radkaalista syntyy alkoholi protonin- ja elektroninsiirtojen jälkeen. : Jos reaktiossa ei ole mukana alkoholia luovuttamaan protoneja, tapahtuu asyloiinikondensaatio. Bouveault–Blanc-pelkistyksen etuna on, että mahdollisten alkeenien kaksoissidokset eivät pelkisty tai isomeroidu. Reaktiota on käytetty teollisuudessa erityisesti rasvahappojen estereistä johdettujen pitkäketjuisten alkoholien synteeseissä. Reaktio vaatii kuitenkin suuria määriä natriumia, mikä on turvallisuusriski. Katalyyttisten vedytysmenetelmien ja metallihydridipelkistysten kehittyessä on Bouveault–Blanc-pelkistyksestä luovuttu teollisuudessa.Bernhard Kammermeier: "Reduction", teoksessa Ullmann's Encyclopedia of Industrial Chemistry, John Wiley & Sons, New York, 2000.Wilhelm Riemenschneider & Hermann M. Bolt: "Esters, Organic", teoksessa Ullmann's Encyclopedia of Industrial Chemistry, John Wiley & Sons, New York, 2005.Klaus Noweck & Wolfgang Grafahrend: Fatty Alcohols, Ullmann's Encyclopedia of Industrial Chemistry, John Wiley & Sons, New York, 2006. == Lähteet == Luokka:Orgaaniset reaktiot
Valesokkeli

Valesokkeli on Suomessa 1970–1980-luvuilla käytetty pientalojen perustustapa, jossa on kellariton maanvarainen alapohja. Valesokkelirakenteessa talon ulkoseinien alapinnan ja perustusten välinen rakenne on suunniteltu siten, että sokkelirakenne näyttää ulospäin korkeammalta kuin se todellisuudessa on. Tätä matalaperustaista rakennetta on käytetty yleisimmin pientalojen, erityisesti omakotitalojen ja rivitalojen, rakentamisessa. Sen käytöllä haluttiin parantaa alapohjan lämpötaloutta. Rakennuksista oli myös helppo tehdä esteettömiä. Valesokkelia kutsutaan joissain yhteyksissä myös piilosokkeliksi. Valesokkelia käytettäessä rakennuksen seinärakenteen alaosa eli alajuoksupuu usein kostuu ja mahdollisesti homehtuu, synnyttäen kosteusvaurion. Kosteusvaurioiden estämiseksi valesokkelin kanssa pitää olla hyvät salaojat ja kapillaarikatko. Valesokkeli on määritelty riskirakenteeksi vuonna 2007. Seppo Mölsä on esittänyt kirjassaan Näin Suomi homehtui, että valesokkeli on peräisin Pohjois-Amerikasta.Mölsä, Seppo. Näin Suomi homehtui. ISBN 9789523811058 == Lähteet == == Aiheesta muualla == * Valesokkeli Kotitalo-lehden sanakirja Luokka:Perustus
Kerrospientalo

Kerrospientalo on pientalon ja kerrostalon välimuoto. Kerrospientalossa on korkeintaan kaksi päällekkäistä asuntoa, joilla molemmilla on suora yhteys maanpinnalle sekä oma piha. Päällekkäisistä asunnoista toinen voi olla kaksikerroksinen. == Katso myös == * Pienkerrostalo == Lähteet == Luokka:Talotyypit
Huoneisto

Huoneisto tarkoittaa huonetta tai huoneryhmää, joka on rakennusteknisesti erotettu omaksi yksikökseen. Huoneistoon on oma sisäänkäynti ulkoa, porrashuoneesta tai muusta sellaisesta tilasta. == Huoneistojen käyttötarkoituksia == Asuinhuoneistoa käytetään asumiseen. Asuinhuoneistossa on ruoanlaittomahdollisuus ja yksi tai useampi asuinhuone.Jokiniemi & Davis, hakusana asuinhuoneisto Liikehuoneistossa eli liiketilassa saa asemakaavan ja rakennusluvan perusteella harjoittaa liiketoimintaa. Liikehuoneistolla voidaan tarkoittaa myös myymälää tai kauppaa.Jokiniemi & Davis, hakusanat liikehuoneisto, liiketila Huoneisto voi olla myös esimerkiksi hotellihuoneisto eli sviitti. Vuokrasopimuksissa huoneistot jaetaan Suomessa asuinhuoneistoihin ja liikehuoneistoihin. Asuinhuoneistoja ovat ne huoneistot, jotka on vuokrattu käytettäväksi asumiseen. Muut ovat liikehuoneistoja. == Huoneistojen tyyppejä == Kerrostalohuoneistot voidaan jaotella sijainnin mukaan. Kulmahuoneiston huoneiden ikkunat sijaitsevat vierekkäisillä ulkoseinillä. Huoneisto avautuu kahteen suuntaan.Jokiniemi & Davies, hakusanat kulmahuoneisto, läpitalonhuoneisto sekä kuva 61 Asuintalotyyppejä (s. 486) Läpitalonhuoneiston huoneiden ikkunat sijaitsevat vastakkaisilla ulkoseinillä. Huoneisto avautuu kahteen suuntaan. Päätyhuoneisto rajoittuu rakennuksen päätyyn. Se avautuu kolmeen suuntaan. == Katso myös == * Kattohuoneisto * Osakehuoneisto == Lähteet == Luokka:Asunnot Luokka:Kiinteistöala
Andebun kirkko

Andebun kirkko () on Sandefjordin kunnassa Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Norjan kivikirkot Luokka:Sandefjord
Arnadalin kirkko

Arnadalin kirkko () on Sandefjordin kunnassa Norjassa sijaitseva puinen pitkäkirkko vuodelta 1882. ==Lähteet== ==Aiheesta muualla== Luokka:Norjan puukirkot Luokka:Sandefjord
Good Luck, Babe!

Good Luck, Babe! on yhdysvaltalaislaulaja Chappell Roanin musiikkikappale, joka julkaistiin singlenä 5. huhtikuuta 2024. Se oli hänen ensimmäinen julkaisunsa edeltävänä vuonna ilmestyneen esikoisalbumin The Rise and Fall of a Midwest Princess jälkeen. Roanin mukaan kappale aloittaa uuden jakson hänen urallaan. Roan on kirjoittanut kappaleen Justin Tranterin ja Dan Nigron kanssa. Nigro myös tuotti sen. Kappale kertoo onnen toivottamisesta henkilölle, joka vastustaa kohtaloaan. Roan kirjoitti kappaleen rakastuttuaan tyttöön, joka alkoikin seurustella miehen kanssa. Sen oli alun perin tarkoitus olla nimeltään ”Good Luck, Jane!”, mutta muut tekijät halusivat Roanin vaihtavan nimen. Vuoden 2024 marraskuuhun mennessä ”Good Luck, Babe!” oli tavoittanut radion kautta yli 400 miljoonaa kuuntelijaa ja sitä oli striimattu musiikkipalvelu Spotifyn kautta 900 miljoonaa kertaa. Muun muassa Pride-liike on nimittänyt kappaletta queer-hymniksi. Roan on kappaleella ehdolla vuoden levytyksen, vuoden laulun ja parhaan pop-sooloesityksen Grammy-palkintojen saajaksi vuoden 2025 gaalassa. == Lähteet == Luokka:Vuoden 2024 kappaleet Luokka:Yhdysvaltalaiset popkappaleet
Bugårdenin kirkko

Bugårdenin kirkko () on Sandefjordin kunnassa Norjassa sijaitseva kivinen pitkäkirkko vuodelta 1980. ==Lähteet== ==Aiheesta muualla== Luokka:Norjan kivikirkot Luokka:Sandefjord
Høyjordin sauvakirkko

Høyjordin sauvakirkko () on Sandefjordin kunnassa Norjassa sijaitseva sauvakirkko 1100-luvulta. ==Lähteet== ==Aiheesta muualla== Luokka:Norjan sauvakirkot Luokka:Sandefjord
Kodalin kirkko

Kodalin kirkko () on Sandefjordin kunnassa Norjassa sijaitseva puinen ja kivinen pitkäkirkko, jonka vanhimmat osat ovat 1100-luvulta. ==Lähteet== ==Aiheesta muualla== Luokka:Norjan kivikirkot Luokka:Norjan puukirkot Luokka:Sandefjord
Sandarin kirkko

Sandarin kirkko () on Sandefjordin kunnassa Norjassa sijaitseva puinen pitkäkirkko vuodelta 1792. ==Lähteet== ==Aiheesta muualla== Luokka:Norjan puukirkot Luokka:Sandefjord
Sandefjordin kirkko

Sandefjordin kirkko () on Sandefjordin kunnassa Norjassa sijaitseva tiilinen pitkäkirkko vuodelta 1903. ==Lähteet== ==Aiheesta muualla== Luokka:Norjan kivikirkot Luokka:Sandefjord
Sivuasunto

Sivuasunto on suuremmasta asunnosta erotettu, siihen liitettävissä oleva tai välittömässä läheisyydessä sijaitseva pienehkö asunto tai rakennus. Sivuasunnolla on oma sisäänkäynti sekä keitto- ja kylpyhuonetila. Sivuasuntoa käytetään esimerkiksi työ- tai vastaanottotilana tai vieraiden, omaisten tai alivuokralaisten majoitukseen. == Lähteet == Luokka:Asunnot
Skjeen kirkko

Skjeen kirkko () on Sandefjordin kunnassa Norjassa sijaitseva kivinen pitkäkirkko 1200-luvulta. ==Lähteet== ==Aiheesta muualla== Luokka:Norjan kivikirkot Luokka:Sandefjord
Stokken kirkko

Stokken kirkko () on Sandefjordin kunnassa Norjassa sijaitseva tiilinen pitkäkirkko vuodelta 1886. ==Lähteet== ==Aiheesta muualla== Luokka:Norjan kivikirkot Luokka:Sandefjord
Vesterøyn kirkko

Vesterøyn kirkko () on Sandefjordin kunnassa Norjassa sijaitseva tiilinen ja betoninen pitkäkirkko vuodelta 1967. ==Lähteet== ==Aiheesta muualla== Luokka:Norjan kivikirkot Luokka:Sandefjord
Väländan

Väländan on taajama Haningen kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 557 asukasta vuonna 2021. ==Lähteet== ==Aiheesta muualla== Luokka:Haningen kunta Luokka:Ruotsin taajamat
Nikkala

Nikkala on taajama Haaparannan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 403 asukasta vuonna 2021. ==Tunnettuja henkilöitä== * Erik Innala (1908–1990), liikemies ja salakuljettaja ==Lähteet== Luokka:Haaparannan kunta Luokka:Ruotsin taajamat
Käytävätalo

Käytävätalo on asuinkerrostalo, jossa porrashuoneesta kuljetaan asuntoihin rakennuksen sivulla tai keskellä olevaa käytävää pitkin. Sivukäytävätalossa käytävä kulkee rakennuksen sivulla. Jos käytävä on avoin, kyseessä on avoin sivukäytävätalo eli luhtitalo. Keskikäytävätalossa käytävä kulkee rakennuksen keskellä. == Katso myös == * Portaikkotalo == Lähteet == Luokka:Talotyypit Luokka:Asuminen
Östervåla

Östervåla on taajama Hebyn kunnassa Uppsalan läänissä Upplannin historiallisessa maakunnassa Ruotsissa. Taajamassa oli 1 879 asukasta vuonna 2021. Östervålassa on perinteisesti ollut huonekalutuotantoa. ==Tunnettuja henkilöitä== * Filip Forsberg (s. 1994), jääkiekkoilija * Marcus Ragnarsson (s. 1971), jääkiekkoilija ==Lähteet== ==Aiheesta muualla== Luokka:Ruotsin taajamat Luokka:Hebyn kunta
Portaikkotalo

Portaikkotalo on kerrostalo, jossa huoneistojen sisäänkäynti avautuu porrassyöksyjä ja hissikuilua yhdistävälle kerrostasolle. Portaikkotalo voi olla pistetalo tai lamellitalo. == Katso myös == * Käytävätalo == Lähteet == Luokka:Talotyypit Luokka:Asuminen Luokka:Portaat
La Ulu

La Ulu on Lapinlahden Lintujen kappale vuodelta 1994. Yhtye osallistui sillä saman vuoden Syksyn Sävel -laulukilpailuun, joka esitettiin MTV3-kanavalla.Rossi 2023, s. 251. Kappale julkaistiin split-singlenä, jonka A-puolella oli Jope Ruonansuun ”Essayah”. Singlen lisäksi se ilmestyi vuoden 1994 Syksyn Säveliä -kokoelmalevyllä. Kappale ei ole mukana yhdelläkään Lapinlahden Lintujen studioalbumilla tai kokoelmalevyllä. Lapinlahden Linnut teki 1980-luvun lopussa ja 1990-luvun alussa useita TV-ohjelmia Ylelle.Rossi 2023, s. 122–125, 390. Vuonna 1993 yhtye siirtyi MTV3:lle, joka tarjosi Yleä suuremman palkkion.Rossi 2023, s. 228. Kanava valitsi Lapinlahden Linnut esiintymään ohjelmaan, mutta yhtyeellä ei ollut valmiina yhtäkään sopivaa kappaletta, joten kilpailukappale jouduttiin tekemään kiireessä. Sen sanoittivat Timo Eränkö ja Heikki ”Hiski” Salomaa ja sävelsi Pekka Hedkrok. Kappaleen sanoitus kertoo haaveilevasta vangista, ja sävellys edustaa lattaripopia. Televisioesityksessä yhtyeen jäsenet pukeutuivat vankilateeman mukaisiin asuihin. Esiintymisessä olivat mukana yhtyeen uusi jäsen Ari Wahlsten sekä vieraileva saksofonisti Heikki Keskinen. ”La Ulu” tuli kisassa viidenneksi. Salomaa totesi 2000-luvun alussa, että ”se biisi oli ja on ihan paska eikä sitä tulla enää koskaan julkaisemaan missään muodossa”. Hedkrok on muistellut Syksyn Sävelessä esiintymistä hauskana kokemuksena, mutta ”kyllähän sen kuitenkin tiesi, ettei ’La Ululla’ ollut mitään mahdollisuuksia”. == Lähteet == * === Viitteet === Luokka:Lapinlahden Lintujen kappaleet Luokka:Syksyn sävel -finalistit Luokka:Vuoden 1994 kappaleet
Strong Girl Nam-soon

Strong Girl Nam-soon on eteläkorealainen draamasarja, joka sai ensi-iltansa vuonna 2023. Sarjan pääosissa ovat Lee You-mi, Byeon Woo-seok, Ong Seong-wu, Kim Jung-eun, Kim Hae-sook ja Choi Hee-jin. Sarjassa vierailevat myös Strong Woman Bong-soon -sarjasta tutut Park Bo-young ja Park Hyung-sik. Minisarja sisältää 16 episodia. Sarja kertoo kaksikymppisestä Nam-soonista, joka lähtee etsimään biologisia vanhempiaan Mongoliasta Etelä-Koreaan, mutta alkaakin selvittää massiivista rikosta biologisen äitinsä Hwang Geum-jun kanssa. == Lähteet == Luokka:Eteläkorealaiset draamasarjat
Sä oot kaikkea kumista ja muovista

Sä oot kaikkea kumista ja muovista on Lapinlahden Lintujen single vuodelta 2000.Rossi 2023, s. 385. Kappale oli mukana myös samana vuonna julkaistulla kokoelma-albumilla Höyhenet pöllyää!Rossi 2023, s. 284–285. Laulun aiheena on Suomen ensimmäinen naispresidentti Tarja Halonen, joka singlen julkaisun aikoihin oli hiljattain valittu toimeensa. Sanoittaja Timo Eränkö halusi kappaleella kunnioittaa Kalliossa syntyneen Halosen työväenluokkaista taustaa. Tekstin epämääräiset sanavalinnat voi kuitenkin tulkita myös pilkanteoksi, eikä Halonen tiettävästi arvostanut kappaletta. Kappale ei muutenkaan saavuttanut merkittävää suosiota. Kappaleesta kuvattiin musiikkivideo, jossa esiintyy Haloseksi maskeerattu Heikki ”Hiski” Salomaa. Video sisältyy kokoelma-CD:lle Höyhenet pöllyää! Kappale julkaistiin CD-singlenä ja 7-tuumaisena vinyylinä. Vinyylisinglen B-puolena oli Turo’s Hevi Geen ”Tampere” (suomennos Dionin kappaleesta ”The Wanderer”). == Lähteet == * === Viitteet === Luokka:Lapinlahden Lintujen kappaleet Luokka:Vuoden 2000 kappaleet
Helluntailainen jumalanpalvelus

Helluntailainen jumalanpalvelus on helluntaiseurakunnan viikottaiseen ohjelmaan kuuluva tilaisuus. Helluntailainen jumalanpalvelus noudattaa yleistä vapaakirkollista tyyliä. Helluntaiherätyksen piirissä jumalanpalvelusta kutsutaan myös seurakunnan kokoukseksi. Helluntailaiselle hengellisyydelle on keskeistä evankeliointi. Jumalanpalvelukset suunnitellaan etukäteen, mutta keskeistä on avoimuus Pyhän Hengen johdatukselle. Saarnan, rukouksen ja ylistyksen päämääränä on hengellisen opetuksen ohella mahdollistaa uskoon tuleminen. == Sisältö == Helluntailainen jumalanpalvelus noudattaa vapaakirkollista perinnettä. Jumalanpalveluksen keskeinen elementti on seurakunnan pastorin tai vierailevan puhujan pitämä saarna. Saarnat eivät perustu kirkkovuoden kiertoon vaan seurakunnan oman järjestelmän mukaan. Tyypillinen helluntailainen jumalanpalvelus huipentuu alttarikutsuun, jossa rohkaistaan ihmisiä tulemaan rukoiltavaksi. Saarnan lisäksi jumalanpalveluksessa on ylistysmusiikkia ja todistuspuheenvuoroja, joissa seurakuntalaiset kertovat uskoontulostaan, saamistaan rukousvastauksista sekä muista merkittävistä kokemuksista. Usein jumalanpalveluksen yhteydessä järjestetään pyhäkoulua lapsille. == Historia == Helluntailaisen jumalanpalveluksen historia juontaa juurensa vuoden 1906 Azusa-kadun herätykseen, jota johti William J. Seymour. Tälle herätykselle ominaista olivat ilmaisun vapaa muoto, käsien laskeminen sairaille sekä kielilläpuhuminen. Painopiste oli spontaanissa Pyhän Hengen johdatuksessa. Alkuaikona helluntailaiset jumalanpalvelukset edustivat kulttuuria, joka oli riippuvaista suullisesta jumalanpalvelusperinteestä. Helluntailaiset keskittyivät vahvasti tarinoihin, vertauksiin, todistuksiin, profetiaan, lauluun sekä kasvokkaisiin kohtaamisiin. Liikkeen vanhetessa helluntailaiset jumalalnpalvelukset ovat institutionalisoituneet ja alkuvaiheelle ominainen spontaanius on muuttunut muodollisemmaksi ja suunnitellummaksi tilaisuudeksi. Jotkin seurakunnat ovat omaksuneet vahvemmin strukturoidun jumalanpalveluksen käytäntöjä ja elementtejä, joita alunperin vältettiin. == Lähde == Luokka:Jumalanpalvelukset Luokka:Helluntaiherätyksen käsitteet
Äideistä rumin

Äideistä rumin on Lapinlahden Lintujen single vuodelta 2002. Kappale oli mukana myös kokoelma-albumilla Kaikkien aikojen parhaat. Sen sävelsi Pekka Hedkrok ja sanoittivat Timo Eränkö ja Heikki ”Hiski” Salomaa. Kappale on hidastempoinen ja synkkä. Sanoituksessa Eränkö kuvaa Suomen valtion äidiksi, joka on hylännyt lapsensa. Kertosäkeen mukaan Suomi-äiti jakaa kansalaisille kuuluvia rahoja ulkomaille. Yhtyeen muut jäsenet eivät nauttineet kappaleen tekemisestä. Hedkrokin mielestä epäisänmaallinen sanoitus oli ”floppien floppi”. Kappaletta tarjottiin aluksi Salomaan laulettavaksi, mutta tällä oli vaikeuksia laulaa se, joten ”Äideistä rumin” päätyi lopulta Hedkrokin laulettavaksi. Myös levy-yhtiö Poptorin Erkki Puumalainen kummasteli kappaletta mutta antoi kuitenkin yhtyeen päättää itse musiikistaan. Hedkrokin mukaan sanoitus edusti ”sen aikaista Timon filosofiaa, joka noudatteli hänen omaa historiaansa maailmalla tapahtuvasta suuresta vääryydestä fanatisoituvana porvarisperheen poikana”. Single ei saanut radiosoittoa. Kun Sävelradio haastatteli Eränköä kappaleen tiimoilta, ohjelmassa soitettiinkin yhtyeen 1980-luvun hittikappale ”Kyllä elämä on ihanaa”. Tapauksesta kimmastunut Eränkö kirjoitti Ilta-Sanomien yleisönosastolle 17. huhtikuuta 2002 julkaistun mielipidekirjoituksen, jossa hän ilmoitti joutuneensa sensuurin uhriksi ja väitti pimeän keskiajan saapuneen Suomeen. Sävelradion ohjelmapäällikkö Marja Laaksoselta julkaistiin kaksi päivää myöhemmin vastine, jossa todettiin sanoituksen loukkaavan yhteiskuntaa, äitejä ja Sävelradion kuulijoita. Sensuuriväitteisiin Laaksonen huomautti, että Eränkö oli saanut aivan vapaasti julkaista kappaleensa singlenä. Timo Rossi kirjoittaa Lapinlahden Linnut -historiikissaan Miksei asioista puhuta (2023), että ”Äideistä rumin” on ”suorasanaisena saarnana” toteutettu kappale, jonka ”kärkäs julistus” tuntuu lähinnä kömpelöltä. == Lähteet == Luokka:Lapinlahden Lintujen kappaleet Luokka:Vuoden 2002 kappaleet
Kilttejä lapsia

Kilttejä lapsia on Lapinlahden Lintujen kappale, joka julkaistiin singlenä vuoden 1997 joulumarkkinoille. Kappale julkaistiin myös samana vuonna julkaistun albumin Kansandances uusintapainoksessa. Kappaleesta kuvattiin myös musiikkivideo, jossa puvuntakkeihin ja punaisiin sukkahousuihin pukeutunut yhtye kävelee Vanhan ylioppilastalon kellarista Helsingin keskustaan. Video on toteutettu yhtenä pitkänä ottona. Se oli ensimmäinen julkaisu, jolla esiintyi yhtyeen uusi rumpali Harri ”Hate” Kinnunen. Kinnusen mukaan kuvaukset antoivat ”hyvin esimakua tulevasta, sillä tässä porukassa piti olla valmiina ihan kaikkeen”. == Lähteet == Luokka:Lapinlahden Lintujen kappaleet Luokka:Vuoden 1997 kappaleet
Sten Rudholm

Sten Rudholm (27. huhtikuuta 1918 – 29. marraskuuta 2008) oli ruotsalainen juristi, joka toimi Ruotsin oikeuskanslerina vuosia 1962–1967 ja valtamarsalkkana 1983–1986. Hänet valittiin Ruotsin akatemian jäseneksi 1977. Rudholm menehtyi 90-vuotiaana marraskuussa 2008. ==Lähteet== Luokka:Ruotsalaiset juristit Luokka:Ruotsalaiset virkamiehet Luokka:Ruotsin akatemian jäsenet Luokka:Vuonna 1918 syntyneet Luokka:Vuonna 2008 kuolleet
Ryhmätalo

Ryhmätalo () on osa laajempaa kokonaisuutta oleva omakotitalo. Ryhmätalolla saattaa olla viereisten rakennusten kanssa yhteiset perustukset tai tiloja kuten apu- tai varastotilat. == Lähteet == Luokka:Talotyypit Luokka:Asuminen
Ketjutalo

Ketjutalo () on rivitalon tapainen talorivi, jossa jokaiseen asuntoon on käynti maantasosta. Rakennukset on kytketty toisiinsa pergoloiden, autokatosten, varastojen tai muiden sellaisten välityksellä. Huoneistoilla ei yleensä ole yhteisiä väliseiniä. == Katso myös == * Kytketty pientalo == Lähteet == Luokka:Talotyypit Luokka:Asuminen
Donald Trumpin II hallitus

Donald Trumpin II hallitus () aloitti toimensa 20. tammikuuta 2025 Donald Trumpin astuessa virkaan Yhdysvaltain 47. presidenttinä. Valitun presidentin nimeämien ehdokkaiden on läpäistävä turvaselvitys ja saatava senaatin hyväksyntä ennen virkaan nimittämistä. Senaatin käsittelystä odotetaan helppoa, sillä Trumpin puolueella republikaaneilla on enemmistö senaatissa. Donald Trumpin siirtymäkauden tiimiä johtivat Linda McMahon ja Howard Lutnick. Se ei noudattanut perinteisiä tapoja siirtää liittovaltion virastojen valta nykyhallinnolta Trumpin tulevalle hallinnolle. Trump on myös kieltäytynyt liittovaltion poliisin FBI:n taustaselvityksistä nimitystensä osalta. Alkuperäinen oikeusministeriehdokas Matt Gaetz vetäytyi ehdokkuudesta. == Nykyinen hallitus == === Yhdysvaltain presidentti === Virka Viranhaltija Astui virkaan Puolue Yhdysvaltain presidentti Donald Trump 20. tammikuuta 2025 Republikaanit === Yhdysvaltain varapresidentti=== Virka Viranhaltija Astui virkaan Puolue Yhdysvaltain varapresidentti J. D. Vance 20. tammikuuta 2025 Republikaanit === Trumpin nimeämät ministerit === Virka Viranhaltija Virassa Puoluetausta Ulkoministeri Marco Rubio 21. tammikuuta 2025 – Republikaanit Valtiovarainministeri Scott Bessent 28. tammikuuta 2025 – Republikaanit Puolustusministeri Pete Hegseth 25. tammikuuta 2025 – Republikaanit Oikeusministeri Pam Bondi 5. helmikuuta 2025 – Republikaanit Sisäministeri Doug Burgum 1. helmikuuta 2025 – Republikaanit Maatalousministeri Brooke Rollins 13. helmikuuta 2025 – Republikaanit Kauppaministeri Howard Lutnick – Republikaanit Työministeri Lori Chavez-DeRemer – Republikaanit Terveysministeri Robert F. Kennedy Jr. 13. helmikuuta 2025 – Sitoutumaton (2023–) Demokraatit (ennen vuotta 2023) Asunto- ja kaupunkikehityksen ministeri Scott Turner 5. helmikuuta 2025 – Republikaanit Liikenneministeri Sean Duffy 28. tammikuuta 2025 – Republikaanit Energiaministeri Chris Wright 4. helmikuuta 2025 – Republikaanit Opetusministeri Linda McMahon – Republikaanit Veteraaniasiainministeri Doug Collins 5. helmikuuta 2025 – Republikaanit Kotimaan turvallisuuden ministeri Kristi Noem 25. tammikuuta 2025 – Republikaanit === Trumpin nimeämät ministerin arvoiset virkamiehet === Virka Viranhaltija Virassa Puoluetausta Valkoisen talon kansliapäällikkö Susie Wiles 20. tammikuuta 2025 – Republikaanit Ympäristönsuojeluviraston johtaja Lee Zeldin 29. tammikuuta 2025 – Republikaanit Valkoisen talon budjettijohtaja Russell Vought 7. helmikuuta 2025 – Republikaanit Kansallisen tiedustelupalvelun johtaja Tulsi Gabbard 12. helmikuuta 2025 – Republikaanit (2024–) Sitoutumaton (2022–2024) Demokraatit (1999–2022) Yhdysvaltain keskustiedustelupalvelun johtaja John Ratcliffe 23. tammikuuta 2025 – Republikaanit Valkoisen talon kauppaedustaja Jamieson Greer – Republikaanit Pienyrityshallinnon johtaja Kelly Loeffler – Republikaanit Yhdistyneiden kansakuntien suurlähettiläs Elise Stefanik – Republikaanit == Lähteet == Trump
Terassitalo

Terassitalo () on rinteeseen rakennettu rivitalo tai asuinkerrostalo, jossa jokaiseen asuntoon on käynti maantasosta. Terassitalo porrastuu yleensä siten, että alemman kerroksen katto muodostaa ylemmän kerroksen ulkotilan (terassin). == Lähteet == Luokka:Asuminen Luokka:Talotyypit
EuroMillions

EuroMillions on useissa Euroopan maissa pelattava ylikansallinen lotto. Se järjestettiin ensimmäisen kerran 13. helmikuuta 2004Biggest EuroMillions Jackpot Winners EuroMillions, viitattu 15.11.2024 Ison-Britannian, Ranskan ja Espanjan yhteisenä lottopelinä.European lottery offers Britons £50m jackpot The Guardian 5.2.2004, viitattu 15.11.2024 EuroMillionsiin liittyivät myös Portugali, Belgia, Sveitsi, Itävalta, Irlanti ja Luxemburg.EuroMillions Winner Statistics EuroMillions, viitattu 15.11.2024 EuroMillionsissa arvotaan viisi numeroa väliltä 1–50 ja kaksi tähtinumeroa väliltä 1–12. Lotto järjestetään tiistaisin ja perjantaisin. Suurimman voiton saa oikein arvatuilla viidellä numerolla ja kahdella tähtinumerolla. Päävoiton todennäköisyys on 1 / 139 838 160\. Minkä tahansa voiton todennäköisyys on 1/13.How to Play EuroMillions Irish National Lottery, viitattu 15.11.2024 Vuoteen 2024 mennessä päävoitoista 22,3 % oli mennyt Ranskaan, 22,3 % Isoon-Britanniaan ja 20,9 % Espanjaan. 14,9 % päävoitoista oli osunut Portugaliin, 7,6 % Belgiaan, 4,5 % Sveitsiin, 3,5 % Itävaltaan, 3,3 % Irlantiin ja 0,7 % Luxemburgiin. == Lähteet == Luokka:Lotot
Rurik Backman

Karl Rurik Backman (13. elokuuta 1915 Hanko – 11. kesäkuuta 1996 Hanko) oli suomalainen kuulantyöntäjä, jonka paras urheiluvuosi oli ennen sotia vuonna 1939, jolloin hän voitti mm. Suomen mestaruuden kuulantyönnössä. Rurik Backman kilpaili 1930-luvun puolivälissä vielä useita yleisurheilun kenttälajeja, kuten korkeushypyssä. Vuoden 1936 SM-kisoissa hän saavutti ensimmäisen SM- mitalinsa sijoittuessaan pronssille kuulantyönnössä. Ensimmäisen kerran hän ylitti 15 metriä kuulantyönnössä kaudella 1938 työntäen kesän parhaaksi 15,61. Samana kesänä hän sijoittui SM-hopealle. Lisäksi hän edusti Suomea Viro- ja Unkari-maaotteluissa sijoittuen molemmissa kisoissa toiseksi. Kaudesta 1939 tuli Backmanin paras. Hän kukisti Kalevan kisoissa moninkertaisen mestarin Sulo Bärlundin ottaen kultaa. Hän teki myös heinäkuussa 1939 oman kuulaennätyksensä 15,73 ja edusti kaksi kertaa Suomea maaotteluissa Viroa ja Ruotsia vastaan sijoittuen Viroa vastaan kolmanneksi edellään Aleksander Kreek ja Bärlund sekä Ruotsi-ottelussa edellään Bärlund. Backman teki samana kesänä myös kiekonheitossa oman ennätyksensä 42,72. Talvisodan jälkeisinä kesinä Backman ei enää saavuttanut sota-aikaa edeltänyttä kuntoaan. Hän osallistui sotavuosien Kalevan kisoihin sijoittuen kuulantyönnössä vuonna 1943 6:ksi ja 1944 5:ksi tulosten ollessa alle 15 metriä. Hänen urheilu-uransa päätttyi vuonna 1953. Siviilielämässään Rurik Backman työskenteli Hangossa poliisina. == Lähteet == Luokka:Suomalaiset kuulantyöntäjät Luokka:Suomalaiset kiekonheittäjät Luokka:Suomalaiset poliisit Luokka:Vuonna 1915 syntyneet Luokka:Vuonna 1996 kuolleet
Pim Jacobs

William Bernard “Pim” Jacobs (1934–1996) oli alankomaalainen jazzpianisti ja -säveltäjä.Eugene Chadbourne, Pim Jacobs AllMusic, viitattu 16.11.2024 Kees Poling, Pim Jacobs 1934-1996 Trouw 4.7.1996, viitattu 16.11.2024 Jacobs perusti ensimmäisenä kokoonpanonaan pianotrion vuonna 1954. Hän omaksui voimakkaita vaikutteita Bud Powellilta ja Bill Evansilta. Jacobs meni naimisiin laulaja Rita Reysin kanssa ja esiintyi säännöllisesti tämän kanssa yhdessä. Jacobs juonsi televisiosarjaa, jossa alankomaalaiset ja kansainväliset esiintyjät tekivät yhteistyötä. Hän sävelsi myös elokuvamusiikkia. Maarssenin Pim Jacobs -teatteri nimettiin hänen mukaansa. Jacobs kuoli 61-vuotiaana syöpään. Jacobsin veli Ruud Jacobs oli myös muusikko. Hänen sisaruksenpojastaan Bobby Jacobsista tuli rockmuusikko. == Lähteet == Luokka:Alankomaalaiset jazzmuusikot Luokka:Jazzpianistit Luokka:Vuonna 1934 syntyneet Luokka:Vuonna 1996 kuolleet
Merkkikokoriippuvaisuus

Merkkikokoriippuvaisuus tarkoittaa tietotekniikassa erottelua pien- ja suuraakkosien välillä. Esimerkiksi salasanat ovat usein merkkikoosta riippuvaisia. Eroja merkkikokoriippuvaisuuksien käsittelyssä esiintyy muun muassa tiedostojen tunnistamisessa eri tiedostojärjestelmissä. Toisinaan riippuvuuden voi valita tiedostojärjestelmää luotaessa. Myös eri ohjelmointikielet ja tietokannat voivat käyttää eri sääntöjä tunnisteissa ja ovat joko merkkikoosta riippuvaisia tai riippumattomia. Tietokannoissa merkkikokoriippuvaisuus ja käytetty vertailutapa voivat riippua taulun kentässä käytetystä tietotyypistä. URL-osoitteita pitäisi yleisesti käsitellä merkkikokoriippuvaisina lukuunottamatta domain-nimeä (palvelimen nimeä). == Lähteet == Luokka:Merkistöt Luokka:Typografia
You’re the One That I Want

You’re the One That I Want on John Farrarin säveltämä ja sanoittama musiikkikappale, jonka levyttivät duettona John Travolta ja Olivia Newton- John. Kappale tehtiin elokuvaan Grease (1978), eikä se ollut mukana alkuperäisissä musikaaliversioissa. Single nousi Yhdysvalloissa Billboard Hot 100 -listan kärkeen viikon ajaksi ja myi platinaa. Billboardin listalla vuoden 1978 suosituimmasta singlestä se sijoittui 13:nneksi. Britanniassa ja Australiassa kappale oli listaykkösenä yhdeksän viikkoa. Grease-elokuvan ohjaaja Randal Kleiser ei pitänyt kappaleesta, koska hän ei kokenut sen sopivan elokuvan edustamaan 1950-luvun tyyliin. == Muut versiot == Kappaleesta ovat tehneet cover-version esimerkiksi Patti Austin ja Brenda Lee. Debbie Gibsonin ja Craig McLachlanin duetto nousi Britanniassa listasijalle 13. Foo Fighters soitti kappaletta vuoden 2018 konserteissaan. Suomeksi kappaleen sanoitti Pertti Reponen nimellä ”Sinut haluan vain”. Sen ovat levyttäneet duettoina esimerkiksi Kirka ja Anna Babitzin, Marion Rung ja Mika Sundqvist sekä Ritva Valkama ja Pentti Siimes. Sleepy Sleepers julkaisi vuonna 1979 oman versionsa albumillaan The Mopott Show. ==Lähteet== Luokka:Popkappaleet Luokka:Elokuvamusiikki Luokka:Vuoden 1978 kappaleet
Taqıyatasin piiri

Taqıyatasin piiri (karakalpakiksi Taqıyatas rayonı, ) on paikallishallintoalue Uzbekistaniin kuuluvan Karakalpakstanin tasavallan eteläosassa. Sen pinta-ala on 180 neliökilometriä ja asukasmäärä 76 800 henkeä (vuonna 2024). Piirin hallinnollinen keskus on Taqıyatasin kaupunki. Taqıyatasin piiri rajoittuu luoteessa Xojelin piiriin, pohjoisessa ja idässä Nukusin piiriin ja etelässä Turkmenistaniin. Se sijaitsee Amudarjan vasemmalla rannalla. Vuonna 2017 perustettuun piiriin kuuluu yksi kaupunki, yksi taajama, neljä maaseudun itsehallintoaluetta ja 30 maaseutuasutusta. Kaupunkiväestön osuus on 71 prosenttia (vuonna 2024). Taqıyatasissa toimii suuri lämpövoimala sekä rakennustarvike- ja elintarviketeolllisuutta. Taqıyatasin vesirakennuskompleksi säännöstelee Amudarjan vettä Karakalpakstanin ja Turkmenistanin viljelysmaille. ==Lähteet== ==Aiheesta muualla== * Piirin sivusto Luokka:Karakalpakstanin piirit
Gösta Idman

Karl Gustaf Johan (Gösta) Idman (5. elokuuta 1865 Messukylä – 20. heinäkuuta 1946) oli suomalainen lääkäri, hammaslääkäri ja hammaslääketieteen tutkija ja opettaja. ==Henkilöhistoria== Idmanin vanhemmat olivat filosofian maisteri Karl Gustaf Idman ja vapaaherratar Beata Sophie Gustava Mellin. Lääkintöneuvos, valtiopäivämies Gustaf Rudolf Idman ja pankinjohtaja Nils Idman olivat hänen veljiään. Gösta Idmanin puoliso vuodesta 1892 oli Jenny Amalie Mathilde Favre (k. 1934). Idman tuli ylioppilaaksi Helsingin normaalilyseosta 1883 ja valmistui filosofian kandidaatiksi 1886, lääketieteen kandidaatiksi 1891, lääketieteen lisensiaatiksi 1892 ja hammaslääkäriksi 1911. Lääketieteen ja kirurgian tohtoriksi hän väitteli 1913. Idman oli Nokian tehtaan lääkäri 1894–1900 ja 1904–1910, koululääkäri Tampereella 1900–1903, Helsingin yliopiston odontologian laitoksen assistentti 1917–1918, odontologian dosentti 1917–1918, hammaslääkintätaidon opettaja 1918–1919, hammaskirurgian opettaja 1919–1925 ja odontologian laitoksen esimies 1919–1925. Tampereen kaupunginvaltuuston jäsen hän oli 1904–1911 ja Suomen Hammaslääkäriseuran puheenjohtaja 1919 ja kunniajäsen vuodesta 1934. Viitattu 16.11.2024. (ei-vapaa) ==Julkaisuja== * Bakteriologische Untersuchungen von im Anschluss an Pulpitis purulenta und Gangraena pulpae. Auftretenden periostalen Abszessen, Helsinki: Helsingin yliopisto, 1913 (väitöskirja) * Hammaslääkäriopetuksen kehitys Suomessa, Helsinki: Duodecim, 1927 (julkaisussa: Juhlanumero julkaistu Duodecim-seuran perustajan ja kunniapuheenjohtajan professori Matti Äyräpään täyttäessä 75 vuotta 11.4.1927, toim. Gustaf Rudolf Idman) == Lähteet == Luokka:Suomalaiset lääkärit Luokka:Suomalaiset hammaslääkärit Luokka:Suomalaiset tieteilijät Luokka:Suomalaiset opettajat Luokka:Tampereen kaupunginvaltuutetut Luokka:Vuonna 1865 syntyneet Luokka:Vuonna 1946 kuolleet
Mańǵıt

Mańǵıt () on kaupunki ja Amudarjan piirin hallinnollinen keskus Karakalpakstanin tasavallassa Uzbekistanissa. Se sijaitsee Amudarjajoen vasemmalla rannalla 80 kilometriä tasavallan pääkaupungista Nukusista kaakkoon. Kaupungissa oli 33 200 asukasta vuonna 2016. Paikkakunnalla käytiin vuonna 1873 suuri taistelu Venäjän ja Hivan kaanikunnan joukkojen välillä. Mańǵıtin kaupunki on perustettu vuonna 1973. Siellä toimii puuvilla- ja tekstiiliteollisuutta sekä vesivoimalaitos. Lähiseudun nähtävyyksiin kuuluvat Ala-Amudarjan biosfäärialue ja ajanlaskun alussa rakennettu Shılpıqin zarathustralainen hiljaisuuden torni. ==Lähteet== Luokka:Karakalpakstan Luokka:Uzbekistanin kaupungit
Spill the Tea

Spill The Tea on Ylen tuottama sarja, jossa ohjelman juontaja Samuli Ainasvuori kyselee julkisuudesta tutuilta henkilöiltä kysymyksiä heidän urastaan ja elämästään. Jokaisen kysymyksen jälkeen kokenut valheenpaljastaja kertoo valehteleeko henkilö, ja jos henkilö valehtelee kolmesti, hän saa rangaistuksen. Ohjelmaa pystyy katsomaan Youtubesta, ja sen 12 ensimmäistä jaksoa löytyy myös Yle Areenasta. == Vieraat == # Jere ”Käärijä” Pöyhönen # Yle Summerin Anni Iikkanen # Beata ”Paqpa” Rodas # Daniel Ahola # Miranda ”Namikolinx” Rönnberg # Yle Summerin Emma Kakkonen # Kalisto Amudeng # Olli Litmanen # Alharith ”Alha” Obaid # Pinja ”Pinkku Pinsku” Sanaksenaho # Eric ”Lakko” Savolainen # Tiina-Maija ”Tinke” Anetjärvi # Niko Saarinen # JuhisRacing # Erna Husko # Mirella # Ani == Lähteet == == Aiheesta muualla == *Sarja Yle Areenassa *Sarja YouTubessa Luokka:Ylen tuottamat televisio- ohjelmat
Xalqabad

Xalqabad () on kaupunki Karakalpakstanin tasavallan Kegeylin piirissä Uzbekistanissa. Se sijaitsee 30 kilometriä Nukusista pohjoiseen. Kaupungissa oli 14 600 asukasta vuonna 2016. Paikkakunta on saanut alkunsa vuonna 1830 perustetusta linnoituksesta. Nykyinen kaupunki on perustettu vuonna 1986. Xalqabadissa toimii puuvillankäsittelylaitos sekä liikenne- ja rakennusyrityksiä. Lähistön nähtävyyksiä ovat Ishan Qalan linnoitus suufilaispyhimyksen hautoineen sekä Shimiliy Atan nekropoli mausoleumeineen. ==Lähteet== Luokka:Karakalpakstan Luokka:Uzbekistanin kaupungit
Barsakelmes

Barsakelmes () on suolasuo Ustjurtin laakion kaakkoisosassa Uzbekistaniin kuuluvan Karakalpakstanin tasavallan Qońıratin piirissä. Sen pinta-ala on 1 000 neliökilometriä. Barsakelmesin syvängössä sijaitsevan suolasuon korkeus on kaakossa 63 ja luoteessa 87–89 metriä merenpinnasta. Saveen sekoittuneen suolakerroksen paksuus on 16–27,5 metriä. Mineraaleihin kuuluvat vuorisuola, blödiitti, glauberiitti, epsomiitti ja thenardiitti. Suolan määräksi on arvioitu 12,8 miljardia tonnia. Sitä hyödynnetään Qońıratin soodatehtaalla. Barsakelmesin syvänköön perustettiin vuonna 2022 Barsakelmesin rauhoitusalue. Sen pinta-ala on 2 800 neliökilometriä, josta varsinaista suojelualuetta on 440 neliökilometriä. Alueen kasvikuntaan kuuluvat saksaulit ja tamariskit ja eläinkuntaan saigat, kuhertajagasellit, sudet ja kotkat. Seudulla on myös karsti-ilmiöitä ja historiallisia kohteita. Barsakelmes-niminen luonnonsuojelualue sijaitsee myös Araljärven entisellä saarella Kazakstanissa. ==Lähteet== Luokka:Karakalpakstan Luokka:Uzbekistanin maantiede
Caucit

Caucit (Cauci) olivat Rooman valtakunnnan aikaan Irlannin itärannikolla asunut kelttiläinen heimo. Heidän naapureitaan olivat menapit (tai manapit). == Lähteet == Luokka:Muinaiset kansat Luokka:Kelttiläiset kansat
Eetu Tervo

Eetu Joakim Tervo (s. 18. tammikuuta 2003 Vihti) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan oikea laitahyökkääjä. Tervo laukoo oikealta. Hän pelaa pääasiassa seuran U20-joukkueessa, jonka varakapteenina Tervo toimii. == Ura == === Seuraura === Tervo aloitti jääkiekkoilun Someron Pallossa. Hän siirtyi 15-vuotiaana Turun Palloseuraan kaudeksi 2018–2019, jolloin Tervo toimi seuran C-nuorten varakapteenina. Hän oli C-nuorten SM-karsinnoissa joukkueen paras pistemies ja maalintekijä tehoilla 22+19=41. Kaudella 2021–2022 Tervo voitti U20 SM-pronssia, kuten myös kaudella 2022–2023. Kauden 2023–2024 päätteeksi hän voitti U20 SM-hopeaa. Kesällä 2024 Tervo nousi TPS:n SM-liigarinkiin. Hän aloitti kauden 2024–2025 yli-ikäisenä U20-joukkueessa, jonka varakapteeniksi Tervo nousi. Hän sai tililleen ensimmäisen SM-liigaottelunsa 15. marraskuuta 2024 Vaasan Sportia vastaan. Tervo merkittiin TPS:n 13. hyökkääjäksi. Hän jäi ottelussa kuitenkin ilman peliaikaa. Ensimmäiset jääaikansa SM-liigassa Tervo sai seuraavassa ottelussa 16. marraskuuta 2024 vieraissa Sportia vastaan. Hänet merkittiin TPS:n seitsemänneksi puolustajaksi. Tervo sai ottelussa jääaikaa 1.59 minuuttia. === Maajoukkueura === Tervo on pelannut neljä poikien maaottelua. == Muuta == Tervo valmistui ylioppilaaksi Kerttulin lukiosta keväällä 2022. Hänen pikkuveljensä Tuukka pelaa hyökkääjänä Eetun joukkuetoverina TPS:n U20-joukkueessa. == Tilastot == 2020–2021 TPS U20-SM 3 0 0 0 0 – – – – – 2021–2022 TPS U20-SM 42 2 5 7 10 6 1 0 1 0 2022–2023 TPS U20-SM 42 6 9 15 26 8 2 1 3 0 2023–2024 TPS U20-SM 47 9 17 26 28 12 2 0 2 4 4 kautta yhteensä U20-SM 134 17 31 48 64 26 5 1 6 4 == Lähteet == * * === Viitteet === Luokka:Suomalaiset jääkiekkoilijat Luokka:Turun Palloseuran pelaajat Luokka:Vuonna 2003 syntyneet Luokka:Elävät henkilöt
Tampereen Navigaatioseura

Tampereen Navigaatioseura on vuonna 1966 perustettu pursiseura, jolla oli 858 jäsentä vuonna 2023. Seura toimii Pajasaaressa, jossa järjestetään koulutuksia ja muita tapahtumia. Lisäksi seuralla on viisi retkitukikohtaa Näsijärven vesistössä sekä yksi Saaristomerellä Korppoossa. Seura järjestää solmukursseja, liikuntailtoja ja muita aktiviteetteja. Seuran tavoitteena on edistää veneilyharrastusta sekä kehittää jäsentensä vesiliikennetietoja ja -taitoja. == Historia == Tampereen reserviupseerikerhon meriosasto perustettiin 1960-luvun alussa. Kerhon puheenjohtaja, tehtaanpatruuna Rolf Christiansen kutsui Suomen Navigaatioliiton puheenjohtajan Stig Westerlundin pitämään rannikkolaivurikurssin Tampereella syksyllä vuonna 1962. Säännölliset laivurikurssit alkoivat vuonna 1966. Kurssit järjestettiin kevätlukukaudella Sampolassa työväenopiston kursseina yhdistettynä saaristo- ja rannikkolaivurikurssina. Kurssitoiminta Sampolassa jatkui vuoden 1975 loppuun saakka, jolloin laivurikurssit siirrettiin Pajasaareen."ref name=":0"> == Seuran koulutusalukset == Seuran ensimmäinen koulutusalus, puinen Delta Fii, valmistui vuonna 1978. Delta Fii palveli sekä koulutusaluksena että tukikohtien huoltotöissä. Alus oli käytössä vuoteen 1992 asti. Delta Fiin seuraajaksi hankittiin jo syksyllä 1992 teräksinen omavalmisteinen matkavene. joka sai nimekseen Navis. Naviksen laitteistoa on vuosien varrella päivitetty vastaamaan koulutuskäytön tarpeita. Aluksen mitat: Pituus 10m, levys 3m, syväys 1m. Moottori: VETUS VH4.65 Varusteet: Tutka Simrad GPS x 2 Loki Sähkökompassi Radio VHF == Lähteet == * * * ===Viitteet=== Luokka:Suomalaiset pursiseurat Luokka:Tamperelaiset järjestöt
Aaro Cantell

Aaro Cantell on Normet Group Oy:n omistaja, yrittäjä ja hallituksen puheenjohtaja. Cantell toimii myös EK:n hallituksen puheenjohtajana sekä Teknologiateollisuuden 100-vuotissäätiön ja Tana Oy:n hallitusten puheenjohtajana. Aiemmin Aaro Cantell on ollut muun muassa Valmetin ja Solidiumin hallitusten varapuheenjohtaja, VTT:n ja Affecton puheenjohtaja, Teknologiateollisuus ry:n hallituksen ja työvaliokunnan jäsen sekä Teknologiateollisuuden työnantajat ry:n puheenjohtajana. Cantell oli vuonna 2013 perustetun Kasvuryhmä ry:n käynnistäjä ja toimi useita vuosia Kasvuryhmän hallituksen puheenjohtajana. Koulutukseltaan Cantell on diplomi-insinööri. Cantell osti vuonna 1962 perustetun Normetin vuonna 2005. Vuonna 2023 Normet Group teki vuosikertomuksensa mukaan noin 484 miljoonan euron liikevaihdolla noin 73 miljoonaa euroa käyttökatetta (EBITDA). == Lähteet == Luokka:Suomalaiset yrittäjät Luokka:Elävät henkilöt
Olav Thon

Olav Thon (9. kesäkuuta 1923 Ål, NorjaOlav Thon Store norske leksikon. Viitattu 16.11.2024 – 16. marraskuuta 2024Forretningsmannen Olav Thon (101) er død VG 16.11.2024, viitattu 16.11.2024 ) oli norjalainen kiinteistöyrittäjä. Hänen perustamansa konserni omistaa satoja kiinteistöjä, kuten hotelleja, kauppakeskuksia ja toimistorakennuksia. Hän toimi konsernin toimitusjohtajana ja hallituksen puheenjohtajana vuoteen 2022 saakka.Elsa Osipova, Yksi Norjan rikkaimmista miehistä on kuollut, Yle.fi, uutiset 16.11.2024, viitattu 16.11.2024 Thon oli miljardööri ja Norjan rikkaimpia ihmisiä. Hän oli lähtöisin maanviljelijäperheestä ja aloitti tyhjästä yrityksensä rakentamisen. Thon oli kuollessaan 101-vuotias. ==Lähteet== ==Aiheesta muualla== Luokka:Norjalaiset yritysjohtajat Luokka:Norjalaiset miljardöörit Luokka:Yli satavuotiaiksi eläneet norjalaiset Luokka:Vuonna 1923 syntyneet Luokka:Vuonna 2024 kuolleet
Mustaeväliskosilmä

Mustaeväliskosilmä (Scopelosaurus lepidus) on liskosilmiin kuuluva kalalaji. Lajia tavataan syvistä vesistä Atlantista. == Koko ja ulkonäkö == Mustaeväliskosilmä voi kasvaa 35–42 cm pitkäksi. Ruumiinrakenteeltaan laji on pitkänomainen ja hoikka. Selkäevä sijaitsee ruumin keskiosassa ja sen takana on rasvaevä. Pyrstöevä on haarautunut. Mustaeväliskosilmän mustat suomut ovat vain löyhästi kiinni ja irrotessaan paljastavat vaalean ihon. Rintaevissä on musta laikku ja vaalea kärkijuova. == Levinneisyys ja elintavat == Mustaeväliskosilmää tavataan Grönlannista Angolaan. Se elää aina 2 500 metrin syvyyteen asti ja nuoret kalat elävät matalammalla kuin täysikasvuiset. Lajin ravintoa ovat äyriäiset ja kalat ja se vaeltaa pitkiäkin matkoja saaliin perässä. Mustaeväliskosilmä kutee Sargassomerellä. == Lähteet == Luokka:Auloppikalat